CELEX: 32019D1934
Language: hr
Date: 2019-03-18 00:00:00
Title: Odluka Vijeća (EU) 2019/1934 od 18. ožujka 2019. o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji

22.11.2019   
               
               
                  HR
               
               
                  Službeni list Europske unije
               
               
                  L 301/1
               
            
         ODLUKA VIJEĆA (EU) 2019/1934
         od 18. ožujka 2019.
         o potpisivanju, u ime Europske unije i njezinih država članica, Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 172. u vezi s člankom 218. stavkom 5.,
         uzimajući u obzir akte o pristupanju Republike Bugarske i Rumunjske (1) te Republike Hrvatske (2), a posebno njihov članak 6. stavak 2.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane (3), („Sporazum”) potpisan je 9. rujna 2006. (4) i stupio je na snagu 1. srpnja 2016. (5).
                  
               
                     (2)
                  
                  
                     Bugarska i Rumunjska postale su države članice Unije 1. siječnja 2007., a Hrvatska 1. srpnja 2013.
                  
               
                     (3)
                  
                  
                     U skladu s člankom 6. stavkom 2. akata o pristupanju Bugarske i Rumunjske te Hrvatske, pristupanje Sporazumu dogovara se putem protokola uz Sporazum („Protokol”). U skladu s člankom 6. stavkom 2. tih akata o pristupanju, u slučaju takvog pristupanja primjenjuje se pojednostavnjeni postupak sklapanjem protokola između Vijeća, koje odlučuje jednoglasno u ime država članica, i dotične treće zemlje.
                  
               
                     (4)
                  
                  
                     Vijeće je 23. listopada 2006. i 14. rujna 2012. ovlastilo Komisiju za otvaranje pregovora s dotičnom trećom zemljom kako bi se sklopili protokoli uz međunarodne sporazume koje su sklopile Unija i njezine države članice.
                  
               
                     (5)
                  
                  
                     Pregovori s Republikom Korejom uspješno su završeni razmjenom verbalnih nota.
                  
               
                     (6)
                  
                  
                     Protokol bi trebalo potpisati,
                  
               DONIJELO JE OVU ODLUKU:
         
            Članak 1.
            Odobrava se potpisivanje u ime Unije Protokola uz Sporazum o suradnji o civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane, kako bi se uzelo u obzir pristupanje Republike Bugarske, Republike Hrvatske i Rumunjske Europskoj, podložno sklapanju tog protokola (6).
         
         
            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i njezinih država članica.
         
         
            Članak 3.
            Ova Odluka stupa na snaguna dan donošenja.
         
         
            Sastavljeno u Bruxellesu 18. ožujka 2019.
            
               
                  Za Vijeće
               
               
                  Predsjednik
               
               P. DAEA
            
         
         
            (1)  Akt o uvjetima pristupanja Republike Bugarske i Rumunjske i prilagodbama ugovora na kojima se temelji Europska unija (SL L 157, 21.6.2005., str. 203.).
         
            (2)  Akt o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju (SL L 112, 24.4.2012., str. 21.).
         
            (3)  SL L 288, 19.10.2006., str. 31.
         
            (4)  Odluka Vijeća 2006/700/EZ od 1. rujna 2006. o potpisivanju, u ime Zajednice, Sporazuma o suradnji o Civilnom globalnom navigacijskom satelitskom sustavu (GNSS), između Europske zajednice i njezinih država članica, s jedne strane, i Republike Koreje, s druge strane (SL L 288, 19.10.2006., str. 30.).
         
            (5)  Odluka Vijeća (EU) 2016/944 od 6. lipnja 2016. o sklapanju Sporazuma o suradnji o Civilnom globalnom navigacijskom satelitskom sustavu (GNSS) između Europske zajednice i njezinih država članica, s jedne strane, i Republike Koreje, s druge strane (SL L 157, 15.6.2016., str. 19.).
         
            (6)  Tekst Protokola bit će objavljen zajedno s odlukom o njegovu sklapanju.